b"\n_START_ARTICLE_\nPoloni\n_START_SECTION_\nHist\xc3\xb2ria\n_START_PARAGRAPH_\nTamb\xc3\xa9 conegut com a Radi F, el poloni fou descobert per Pierre i Marie Curie-Sk\xc5\x82odowska el 1898, i fou reanomenat posteriorment en honor a la terra natal de Marie Curie, Pol\xc3\xb2nia. En aquella \xc3\xa8poca, Pol\xc3\xb2nia no era un pa\xc3\xads independent i es trobava sota el domini de R\xc3\xbassia, Pr\xc3\xbassia i \xc3\x80ustria, i Marie tenia l'esperan\xc3\xa7a que aquest nomenament li donaria notorietat._NEWLINE_Fou el primer element descobert pel matrimoni Curie mentre investigaven les causes de la radioactivitat de la pechblenda. La pechblenda, despr\xc3\xa9s d'eliminar l'urani i el tori, era fins i tot m\xc3\xa9s radioactiva que aquests elements plegats. Aix\xc3\xb2 els port\xc3\xa0 a trobar el nou element, que mostr\xc3\xa0 l'electroscopi separant-lo amb bismut._NEWLINE_El poloni \xc3\xa9s aproximadament 2,5 x 10\xc2\xb9\xc2\xb9 vegades m\xc3\xa9s t\xc3\xb2xic que l'\xc3\xa0cid cianh\xc3\xaddric, i s'ha trobat al tabac com a contaminant.\n_START_SECTION_\nPoloni 210\n_START_PARAGRAPH_\nEl poloni 210 \xc3\xa9s un is\xc3\xb2top inestable del poloni amb un per\xc3\xadode de semidesintegraci\xc3\xb3 de 138 dies. _NEWLINE_El 2006 va adquirir certa notorietat arran de l'emmetzinament de l'espia rus Alexander Litvinenko a Londres el 23 de novembre de 2006, presumiblement per part dels serveis secrets de R\xc3\xbassia. Tamb\xc3\xa9 s'ha relacionat el poloni amb la mort de Yasser Arafat."